|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA, UPRAVE** |
| **I DIGITALNE TRANSFORMACIJE**  **UPRAVA ZA ZATVORSKI SUSTAV**  **I PROBACIJU**  **Zatvor u Gospiću** |
|  |

RKP: 3236

Matični broj: 03345971

OIB: 22146074849

Grad: Gospić

Ulica : Senjskih žrtava 15

Razina: 11

Razdjel: 109

Šifra djelatnosti:8423

Šifra grada: 130

Oznaka Razdoblja: 01.01.-30.06.2024.

Zakonski predstavnik: Petar Rukavina, upravitelj

**B I LJ E Š K E**

**UZ GODIŠNJE FINANCIJSKO IZVJEŠĆE 01.01.-30.06.2024.**

**UVOD:**

Zatvor u Gospiću ustrojstvena je jedinica Uprave za zatvorski sustav i probaciju Ministarstva pravosuđa, uprave i digitalne transformacije. Zatvor je ustrojen u cilju izvršenja kazne zatvora izrečene u prekršajnom, kaznenom i drugom sudskom postupku. Svrha zatvora jest briga o zatvorenicima tijekom izdržavanja kazne te resocijalizacija i priprava za život na slobodi, što čini njegovu osnovnu djelatnost. Rad Zatvora u Gospiću financira se iz sredstava Državnog proračuna te dijelom iz prihoda ostvarenih vlastitom djelatnošću kroz aktivnosti Odjela za rad i strukovnu izobrazbu zatvorenika, gdje se sukladno zakonskim odredbama zatvorenike potiče na rad i omogućuje im se rad temeljem Zakona o izvršavanju kazne zatvora (NN 14/21, 155/23) i Pravilnika o radu i raspolaganju novcem zatvorenika (Narodne novine 67/22). U okviru vlastite djelatnosti Zatvor je nositelj regijske proizvodnje hrane, prvenstveno proizvodnje svinjskog mesa i krumpira za potrebe ishrane zatvorenika kako Zatvora u Gospiću tako i ostalih zatvora unutar zatvorskog sustava. Ostvarivanje i trošenje vlastitih prihoda vrši se u skladu sa Pravilnikom o mjerilima i načinu korištenja vlastitih prihoda kaznenih tijela (Narodne novine 67/23)

Izvori financiranja su:

11 – Državni proračun

31- Vlastiti prihodi ( prihodi od: prodaje proizvoda, pruženih usluga fizičkog rada, sprovođenja, društvene prehrane, usluga kopiranja, rabata zatvorske prodavaonice, prodaje ambalaže, ostali nespomenuti prihodi)

41 - Prihodi od igara na sreću

52 –Ostale pomoći i darovnice – poticaji u poljoprivredi doznačeni putem APPRR

Zakonski predstavnik i odgovorna osoba Zatvora u Gospiću: Petar Rukavina, upravitelj.

Bilješke sastavila: Božica Pavelić, voditelj Odjela financijsko-knjigovodstvenih poslova

**B I LJ E Š K E**

**UZ IZVJEŠTAJ O**

**PRIHODIMA I RASHODIMA, PRIMICIMA I IZDACIMA ZA RAZDOBLJE**

**01.01.– 30.06.2024. GODINE**

**6 PRIHODI POSLOVANJA**

Ostvareni prihodi poslovanja tekuće godine na dan 30. lipnja 2024. godine iznose 2.218.975,54 € veći su za 28,1 % od ostvarenog u izvještajnom razdoblju prethodne godine, što je rezultat ostvarenih većih prihoda iz proračuna, te većih prihoda od prodaje robe i pruženih usluga

**614 - POREZI NA ROBU I USLUGE**

Ostvareni prihodi iznose 10.151,23 € a odnose se na prihod iz proračuna od naknada za priređivanje igara na sreću za financiranje projekta „ Život s pčelama“ koje provodi udruga civilnog društva HUP Pčelinjak u Zatvoru u Gospiću prema ugovoru sa Ministarstvom pravosuđa.

**63 - POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Ostvareni prihodi iznose 7.329,60 € i manji su za 46,1 % od ostvarenog u izvještajnom razdoblju prethodne godine, a ostvareni su s osnova poticaja u poljoprivredi iz DP i temeljem prijenosa EU sredstava.

## 64 - PRIHODI OD IMOVINE

Navedeni prihodi u ukupnom iznosu od 1,49 € ostvareni su s osnova kamata za sredstva na žiro-računu.

**65 - PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**

Ostvareni prihodi iznose 0,00 € zbog promjene načina bilježenja prihoda rabata zatvorske prodavaonice. Od 1.1.2024. prihodi se bilježe na 6831.

**66 – PRIHODI OD PRODAJE PROIZVODA I ROBE TE PRUŽENIH**

**USLUGA I PRIHODI OD DONACIJA**

U iznosu od 58.199,98 € kao:

* prihodi od prodaje proizvoda i robe u iznosu 12.171,40 € - ostvareni od prodaje na tržištu janjaca, jarića i svinja, te povratne ambalaže
* prihodi od isporuka proizvoda unutar sustava u iznosu 39.065,48 €
* pruženih usluga u iznosu 5.213,10 € - ostvareni od kopiranja, preprata zatvorenika, te menze za zaposlenike
* donacije od pravnih i fizičkih osoba izvan općeg proračuna u iznosu od 1.750,00 € -

Odnose se na donaciju pčelarske opreme zaprimljenu od Hrvatske udruge pčelara „Pčelinjak“ u sklopu provođenja projekta „Život s pčelama“ koji navedena udruga provodi u Zatvoru u Gospiću na temelju ugovora sa Ministarstvom pravosuđa.

Ostvareni prihodi veći su za 5,8 % od ostvarenog u izvještajnom razdoblju prethodne godine

**67 – PRIHODI IZ NADLEŽNOG PRORAČUNA**

Iznose 2.142.056,91 € i veći su za 31,4 % od ostvarenog u izvještajnom razdoblju prethodne godine

**68 – KAZNE, UPRAVNE MJERE I OSTALI PRIHODI**

U iznosu od 1.236,33 €, a odnose se na prihod od nastavka rada zatvorenika u vlastitoj djelatnosti i

naknada štete od zatvorenika.

**3 - RASHODI POSLOVANJA**

Ostvareni rashodi poslovanja iznose 2.111.985,29 € i veći su za 21,4 % od ostvarenog u izvještajnom razdoblju prethodne godine, što je rezultat povećanja rashoda za zaposlene - za 31 %, materijalnih rashoda za 3 % i financijskih rashoda za 7,6 %.

**31 - Rashodi za zaposlene** iznose 1.608.971,13 € i veći su za 31 % od ostvarenog u izvještajnom razdoblju prethodne godine što je rezultat povećanja broja zaposlenih, redovnog povećanja 0,5% po godini staža, povećanja osnovice plaće te povećanja broja prekovremenih sati. Uočen je rast rashoda:

* za prekovremeni rad u visini 79,1 % uzrokovano nedostatkom djelatnika zbog bolovanja, korištenja godišnjeg odmora.
* za doprinose na plaće za 32,6 %.

**32 - Materijalni rashodi** ukupno iznose 492.363,97 € i veći su za 3 % što je rezultat utjecaja inflacije te povećanja aktivnosti (veći broj zatvorenika) a posebno se izdvajaju:

* 3221 – uredski materijal za 10,6 % zbog decentraliziranog sustava nabave higijenskog i potrošnog materijala za zatvorenike
* 3222- materijal i sirovine za 8,8 % zbog povećanja broja zatvorenika
* 3225 – sitni inventar i autogume za 20,2 % zbog nabave madraca za zatvorenike, bušilice, sušila za kosu, uredskih stolica, digitalne vage, pikada za zatvorenike i natpisnih ploča.

Rashodi za usluge veći su za 34,8 % u odnosu na izvještajno razdoblje prethodne godine.

U strukturi rashoda za usluge uočava se povećanje na pozicijama:

3231 – usluge telefona, pošte i prijevoza za 110,5 % uzrokovano novim načinom knjiženja troškova cestarine službenih vozila u odnosu na izvještajno razdoblje prethodne godine

3232 –usluge tekućeg i investicijskog održavanja za 93,9 % što je uzrokovano neophodnim popravcima uređaja, krovnih žljebova te voznog parka

3233 – usluge promidžbe i informiranja za 19,3% uzrokovano povećanim troškovima objave postupka javne nabave i natječaja za prijem u državnu službu

3236 – zdravstvene i veterinarske usluge veće su za 35% zbog povećanih potreba liječenja zatvorenika (stranih državljana)

3291 – naknade za rad predstavničkih i izv. tijela za 16,3 % uzrokovano većim isplatama naknada za rad zatvorenicima

3292 – premija osiguranja za 87,5 % uzrokovano povećanjem voznog parka

**34 – FINANCIJSKI RASHODI**

Iznose 498,96 € i veći su za 7,6 % od ostvarenog u izvještajnom razdoblju prethodne godine, a odnose se na bankarske usluge HPB-a.

**369 – PRIJENOSI IZMEĐU PRORAČUNSKIH KORISNIKA ISTOG PRORAČUNA**

Nismo imali rashoda.

**38 – OSTALI RASHODI**

Iznose 10.151,23 € a odnose se na isplatu sredstava udruzi HUP Pčelinjak za provođenje projekta „Život s pčelama“ u Zatvoru u Gospiću temeljem ugovora sa Ministarstvom pravosuđa.

**7 – PRIHODI OD PRODAJE NEFINANCIJSKE IMOVINE**

Nisu ostvareni u izvještajnom razdoblju.

**4 – RASHODI ZA NABAVU NEFINANCIJSKE IMOVINE**

Ostvareni su u iznosu 145.096,12 € za nabavu:

* Sef za oružje – 1.165,99 €
* Sušilica rublja – 5.285,13 €
* Kombi vozilo – 26.400,00 €
* Traktor – 105.545,00 €
* Izrada projektne dokumentacije – 4.950,00 €
* Donacija pčelarske opreme – 1.750,00 €.

**X006 – VIŠAK PRIHODA**

Iznosi 31.313,82 € što je rezultat razlike između utvrđenog manjak prihoda i primitaka u iznosu 32.166,33 € i viška prihoda prenesenog u iznosu: 63.480,15 €

**Y006 – MANJAK PRIHODA**

**Zaključak**

Na utvrđeni višak prihoda u izvještajnom razdoblju utjecao je ostvareni višak prihoda poslovanja u iznosu 112.929,79 € i manjak prihoda od nefinancijske imovine u iznosu 145.096,12 € te preneseni višak u iznosu 63.480,15 €

# B I LJ E Š K E

**UZ IZVJEŠTAJ O OBVEZAMA**

* 1. **- 30.06.2024. GODINE**

**V006 - PROMJENE**

* stanje obveza na kraju izvještajnog razdoblja iznosi: 401.074,34 € a čine ga:
  + na nedospjele obveze 401.074,34 €

Nedospjele obveze odnose se na:

Obveze za povrat u proračun bolovanja preko 42 dana u iznosu 89.268,00 €

Obveze za materijalne rashode u iznosu 18.076,24 €

Plaća za lipanj 2024. u iznosu 293.730,10 €